CELEX: 32014R0455
Language: mt
Date: 2014-04-29 00:00:00
Title: Regolament ta' Implimentazzjoni tal-Kummissjoni (UE) Nru 455/2014 tad- 29 ta' April 2014 dwar il-klassifikazzjoni ta' ċerti prodotti fin-Nomenklatura Magħquda

6.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 133/31
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 455/2014
   tad-29 ta' April 2014
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikati fil-kolonna (2), minħabba r-raġunijiet stabbiliti fil-kolonna (3) ta' din it-tabella.
            
         
               (4)
            
            
               Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella mniżżla fl-Anness ikunu kklassifikati fi ħdan in-Nomenklatura Magħquda taħt il-kodiċi tan-NM indikati fil-kolonna (2) ta' dik it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' April 2014.
      
         
            Għall-Kummissjoni
         
         
            F'isem il-President
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1
                           
                           
                              Apparat li joqgħod mal-art biex iqassam ilma kiesaħ (hekk imsejjaħ “magna għat-tkessiħ tal-ilma”) b'għoli ta' madwar 124 cm u piż ta' madwar 100 kg.
                              Għandu sistema għat-tkessiħ magħmula minn kompressur u kondensatur.
                              Għandu kapaċità ta' ħażna ta' 150 litru u kapaċità ta' tkessiħ nominali ta' 150 litru fis-siegħa, li jippermetti li jitqassmu sa 750 tazza ilma fis-siegħa. Dan jaħdem b'vultaġġ ta' 220 V AC.
                           
                        
               
                  8418 69 00 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi NM 8418  u 8418 69 00 .
                  It-tkessiħ tal-ilma għall-finijiet ta' xorb biss mhuwiex meqjus bħala trattament tal-materjali bi proċess li jinvolvi bidla tat-temperatura. Għaldaqstant, il-klassifikazzjoni taħt l-intestatura 8419  hija eskluża.
                  L-apparat għalhekk għandu jiġi kklassifikat taħt il-kodiċi NM 8418 69 00  bħala apparat għat-tkessiħ u għall-iffriżar (ara wkoll in-Noti ta' Spjegazzjoni tas-Sistema Armonizzata għall-intestatura 8418 , grupp (I), punt (2)).
               
            
                  
                              2
                           
                           
                              Apparat li joqgħod mal-art biex iqassam misħun jew kiesaħ (hekk imsejjaħ “dispenser tal-ilma”) b'għoli ta' madwar 97 cm u piż ta' madwar 15 kg.
                              Il-funzjoni ta' tisħin titwettaq b'reżister għat-tisħin tal-elettriku integrat u l-funzjoni tat-tkessiħ permezz ta' sistema ta' tkessiħ magħmula minn kompressur u kondensatur.
                              L-ilma jiġi minn flixkun li mhuwiex inkluż meta l-apparat jiġi ppreżentat.
                              L-appart għandu l-kapaċità li jagħti misħun b'rata ta' 5 litri fis-siegħa b'temperatura ta' bejn 85-92 °C. L-appart għandu l-kapaċità li jagħti ilma kiesaħ b'rata ta' 2 litri fis-siegħa b'temperatura ta' bejn 4-8 °C. L-apparat jaħdem b'vultaġġ ta' 220 V AC u saħħa ta' 100/550 W.
                           
                        
               
                  8516 10 11 
               
               
                  Il-klassifikazzjoni hija determinata mir-regoli ġenerali 1, 3(c) u 6 għall-interpretazzjoni tan-Nomenklatura Magħquda, u bil-kliem tal-kodiċijiet NM 8516 , 8516 10  u 8516 10 11 .
                  Fit-tifsira tan-nota 3 tat-Taqsima XVI, l-apparat huwa mfassal għall-fini li jwettaq żewġ funzjonijiet alternattivi (tagħmir ieħor għat-tkessiħ tal-intestatura 8418  u ħijters tal-ilma tal-elettriku istantanji jew b'ħażna tal-intestatura 8516 ). Mhuwiex possibbli li jiġi ddeterminat il-funzjoni prinċipali tal-apparat peress li kull funzjoni għandha l-istess importanza għall-użu tal-apparat.
                  Għaldaqstant l-apparat għandu jiġi kklassifikat taħt il-kodiċi NM 8516 10 11  bħala ħijters tal-ilma istantanji tal-elettriku.